## La secretària autonòmica de Turisme defén la formació com a element fonamental per a la competitivitat de l’activitat turística

*** Cristina Moreno ha presidit els consells assessors dels centres de Turisme (CdT) de Dénia i Benidorm, on s’han analitzat les propostes formatives presents i futures**

La secretària autonòmica de Turisme, Cristina Moreno, ha presidit les reunions dels consells assessors dels centres de Turisme (CdT) de Dénia i Benidorm, on ha destacat que la formació és un “element fonamental” per a impulsar la competitivitat de l’activitat turística de la Comunitat Valenciana.

En les reunions mantingudes al CdT de Dénia i el CdT de Benidorm s’han analitzat els resultats de les accions formatives d’enguany i s’han presentat les propostes de cursos per a la pròxima programació de 2024.

Cal destacar que en els consells assessors dels CdT de la Comunitat Valenciana participen organitzacions empresarials i sindicals, i és on s’avalua la formació exercida i es planifica el nou semestre responent a les peticions concretes que fa el sector turístic de la zona.

Cristina Moreno ha destacat la importància d’estes trobades per a “aportar la mirada del sector en la planificació dels cursos”, i ha assenyalat que la seua aportació a la proposta formativa des de perspectives, disciplines i subsectors diferents és “rellevant”.

**Més informació**

[CdT Marina Alta de Dénia](https://cdt.gva.es/va/xarxa-de-centres/cdt-denia/)

[CdT Domingo Devesa Benidorm](https://cdt.gva.es/va/xarxa-de-centres/cdt-benidorm/)

Fecha: 28/11/2023